TLU SA bekommerd oor landbouproduksie | Die Vryburger
TLU SA bekommerd oor landbouproduksie
February 19, 2019 - Nuus
In 'n mediaverklaring sê mnr. Louis Meintjes, die president van TLU SA, dat hulle op 15 Februarie 'n skrywe aan die Vereniging van Banke Suid-Afrika (BASA) gerig het om 'n gesprek aan te vra rakende kommer oor die volhoubaarheid van landbouproduksie in die land.
"Die wyse hoe landbou gestruktureer is bring mee dat die risiko van die produksieproses grootliks rondom die primêre produsent (die boer) gesentreer is," verduidelik hy. "Hulle moet hulle grond as sekuriteit beskikbaar stel ten einde finansiering te bekom. Indien daar as gevolg van byvoorbeeld droogte nie 'n opbrengs is nie, dra hulle egter alleen die risiko. Na 'n paar jaar se misoeste word die situasie vir boere onhoudbaar. Hulle bly in die skuld by die verskillende finansiële instellings en insetmaatskappye."